ขอสอบถามหน่อยค่ะ เมื่อวันที่29เป็นประจำเดือนพอช่วงเย็นมีเลือดหลุดออกมาตอนอ้าขากำลังจะอาบน้ำ พอตั้งแต่วันนั้นมาประจำเดือนก็ยังไม่หมดเลย อยากทราบว่ามันคืออะไรคะ
สวัสดีค่ะ หากมีเลือดออกจากช่องคลอดตั้งแต่วันนที่ 29 ต.ค. จนถึงวันนี้ ถือเป็นอาการเลือดออกผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น2. มีโรคของมดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป3. การทำงานผลิตฮอร์โมนของรังไข่ผิดปกติ เช่น กลุ่มอาการที่มีถุงน้ำจำนวนมากในรังไข่ (PCOS) เป็นต้น แต่มักมีอาการขาดประจำเดือนมาหลายเดือนก่อน4. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ ภาวะไทรอยด์ฮอร์โมนผิดปกติ เป็นต้นนอกจากนี้ หากมีการใช้ยาฮอร์โมนต่างๆ อยู่ ก็อาจเป็นผลได้ เช่น ยาฉีดคุมกำเนิด ยาฝังคุมกำเนิด เป็นต้นดังนั้น หากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบการตั้งครรภ์ แต่ยังคงมีเลือดออก แนะนำควรไปพบสูติ-นรีแพทย์ เพื่อหาสาเหตุและรักษาให้เลือดหยุดไหล ไม่ควรปล่อยทิ้งไว้ เพราะอาจทำให้เกิดภาวะโลหิตจางตามมาได้ค่ะ